ක්‍රිකට් ක්‍රීඩක ධනංජය ද සිල්වාගේ පියා වෙඩි තබා ඝාතනය කිරීමේ සිද්ධිය සම්බන්ධයෙන් පොලීසිය තොරතුරු රැසක් අනාවරණ කරගෙන තිබෙනවා.අද (26) උදෑසන ධනංජයගේ වැඩිමහල් සොහොයුරා වන සවිත්‍ර ද සිල්වාගෙන් පොලීසිය යළි ප්‍රකාශයක් ලබා ගත්තා.ඔහු එහිදී සදහන් කර ඇත්තේ පසුගිය වෙසක් පොහොය දිනයේ අමල් සිංහාරා හෙවත් කුඩු අංජුගේ කණ්ඩායමේ පුද්ගලයෙකු සමග තමන් ඇති කර ගත් ආරවුලක් තම පියා ඝාතනය කිරීමට හේතුව ලෙස තමන් සැක කරන බවයි.මත්ද්‍රව්‍ය ඇතුළු අපරාධ රැසකට සම්බන්ධ අමල් සිංහාරා හෙවත් කුඩු අංජු මේ වනවිට විදෙස් ගතව සිටින අතර ඔහුගේ අනුදැනුම මත වෙනත් කණ්ඩායමක් විසින් මෙය සිදුකර ඇති බවට පොලීසිය සැක කරනවා.